wannaphong/clean_thaiwikipedia huggingface dataset:
# ยามาโตะ อุนยู
ยามาโตะ อุนยูสะกดตามชื่อจดทะเบียนในไทยว่า บริษัท ยามาโตะ อุนยู (ประเทศไทย) จำกัด (Yamato Un'yu Kabushiki-gaisha) เป็นบริษัทเกี่ยวกับบริการโลจิสติกส์จากบ้านสู่บ้านที่ใหญ่ที่สุดในประเทศญี่ปุ่นด้วยส่วนแบ่งตลาด 41% "Yamato Transport Co. Ltd." International Directory of Company Histories. 1992. Encyclopedia.com. 8 Oct. 2010 <http://www.encyclopedia.com>. บริษัทนี้ดูแลกิจการโดย Yamato Holdings Co., Ltd.  อีกต่อหนึ่ง ซึ่งสำนักงานใหญ่ตั้งอยู่ในเขตกินซา เมืองโตเกียว

โลโก้ของบริษัทเป็นรูปวงรีสีเหลือง มีรูปแม่แมวสีดำกำลังคาบลูกแมว สื่อให้เห็นถึงคำมั่นสัญญาของบริษัทว่า พวกเขาจะดูแลสินค้าหรือพัสดุ เสมือนคนในครอบครัวของพวกเขาเอง โลโก้นี้พบเห็นได้ทั่วไปและเป็นที่คุ้นเคยในญี่ปุ่น โดยปรากฏทั้งในภาพยนตร์ ละครโทรทัศน์ และหนังสือการ์ตูน

 เชิงอรรถ
# ประโยค (ภาษา)
ประโยค หมายถึงหน่วยหนึ่งของภาษา ที่มีความสมบูรณ์โดยเป็นการแทนความหมายของสภาพ จะประกอบด้วยสองส่วนเป็นอย่างน้อย คือภาคประธานและภาคแสดง การประกอบจะประกอบคำซึ่งมีสองคำหลักทำหน้าที่เป็นคำนามในภาคประธาน และคำกริยาในภาคแสดง โดยมากจะยึดหลักที่ว่า ประโยคสมบูรณ์ จะต้องประกอบด้วยกริยาแท้อย่างน้อยหนึ่งตัว เช่น ฝนตกหนัก ฉันไปทำงาน เป็นต้น 

 ประเภทของประโยค 
 ประโยคเพื่อการสื่อสาร 
 ประโยคบอกเล่า เป็นประโยคที่ใช้บรรยาย ให้ผู้อื่นเข้าใจในสารโดยไม่มีจุดประสงค์อื่น เช่น ดวงอาทิตย์มักขึ้นทางทิศตะวันออก หรือ English is fun.
 ประโยคคำถาม เป็นประโยคที่ให้ผู้รับสาร ส่งสารตอบกลับมาอันเกี่ยวเนื่องกับประโยค โดยการตั้งคำถาม มักประกอบด้วย ปุจจฉาสรรพนาม หรือ การใช้ Question Tag เช่น ใครเป็นผู้ประดิษฐ์หลอดไฟ หรือ Is today very hot? Today is very hot, isn't it?
 ประโยคปฏิเสธ อาจนับเป็นประโยคบอกเล่าชนิดหนึ่ง โดยผู้ส่งสารมักจะเน้นในการปฏิเสธมากกว่า โดยเติมคำว่า ไม่ เช่น วิกิพีเดียไม่ ต้องการการก่อกวน หรือ You cannot blank an article without a discussion.เป็นต้น
 ประโยคขอร้อง เป็นประโยคที่ต้องการให้ผู้รับสาร เต็มใจทำตาม มักมีการเติมคำขอร้อง เช่น กรุณารักษามารยาทในหน้าพูดคุย หรือ Please donate! เป็นต้น (ประโยคขอร้อง อาจเรียกได้อีกว่า ประโยคชักชวน)
 ประโยคคำสั่ง เป็นประโยคที่ต้องการสื่อให้ผู้รับสาร ทำตาม (โดยไม่เน้นถึงความคิดของผู้รับสาร) เช่น นั่งลงเดี๋ยวนี้! Go away!
 ประโยคอุทาน เป็นประโยคที่มีจุดประสงค์พิเศษเหนือกว่าประโยคบอกเล่าโดยต้องการให้ผู้รับสารเข้าใจถึง อารมณ์ของประโยคด้วย หรือแสดงอารมณ์ ความรู้สึกโดยตรง เช่น อากาศช่างร้อนเสียนี่กระไร How hot it is!

 ใช้รูปแบบการสร้างประโยคเป็นเกณฑ์ 
 ประโยคความเดียว (เอกรรถประโยค) หมายถึง ประโยคที่มีภาคประธานและภาคแสดงเพียงอย่างละหนึ่งอัน ไม่สามารถแยกออกเป็นสองประโยคย่อยได้ เช่น วิกิพีเดียเป็นสารานุกรมเสรี, ฝนตกบางพื้นที่, ไฟดับเร็ว, น้ำไหลริน
 ประโยคความรวม (อเนกรรถประโยค) หมายถึง ประโยคที่ประกอบด้วยประโยคความเดียวตั้งแต่สองประโยคขึ้นไป โดยมีสันธานเป็นตัวเชื่อม เช่น ถึงเขาจะมีอิทธิพลมาก แต่ผมก็ไม่กลัว, ตำรวจและทหารช่วยกันจับผู้ก่อการร้ายที่ชายแดน
 ประโยคความซ้อน (สังกรประโยค) หมายถึง ประโยคที่ประกอบตั้งแต่สองประโยคย่อยขึ้นไป ซึ่งประโยคหนึ่งทำหน้าที่ขยายประโยคหนึ่ง ทำให้มีลำดับความสำคัญ (priority) ไม่เท่ากัน เช่น คนร้ายที่ฉกทองเมื่อวานนี้โดนจับไปแล้ว, เธออดอาหารเพื่อลดความอ้วน

ประโยคความซ้อนแบ่งออกเป็น 3 ชนิด
 นามานุประโยค
 คุณานุประโยค
 วิเศษณานุประโยค

 ใช้รูปแบบการเรียงคำในประโยคเป็นเกณฑ์ 
โดยพิจาณา ณ ประโยคความเดียว หรือประโยคย่อยใด ๆ จะเห็นว่ามีรูปแบบการเรียงคำให้เป็นประโยค แตกต่างกันดังนี้
 ประโยคกรรตุ เป็นประโยคที่มีประธานขึ้นก่อน เช่น รถวิ่งเข้าชนเสาไฟฟ้า
 ประโยคกรรม หรือ กรรมการก เป็นประโยคที่มีกรรมขึ้นก่อน เช่น เสาไฟฟ้าโค่นรถวิ่งเข้าชน
 ประโยคกริยา เป็นประโยคที่มีกริยาขึ้นก่อน เช่น มีกระท่อมหลังหนึ่งอยู่ในป่าใหญ่
 ประโยคการิต เป็นประโยคที่มีกรรมรับ กรรมรอง เช่น แม่ใช้ให้นิดไปซื้อของ

 คำบอกท่าทางของแต่ละประโยค 
มักจะเป็นคำลงท้าย เช่น ล่ะ นะ สิ ตัวอย่างประโยค เช่น

 คุณอยู่กับผมนะ
  คุณไปไหนมาล่ะ 
 หนูไม่ชอบอะไรล่ะ
 เรียกเขามาหน่อยสิ

 การใช้คำในประโยคให้ถูกเหตุการณ์ (บุคคล) 

ในการใช้ประโยคต้องใช้คำให้ถูกและเหมาะสมต่อบุคคล เช่น (ยกตัวอย่างที่ผิด)

 * คุณครูสมชายครับ อาจารย์ใหญ่ให้ตามครูไปพบท่านเดี๋ยวนี้เลยครับ

คำที่เป็นตัวหนา ที่ถูกต้องต้องเป็น เรียนเชิญคุณครู จะได้ความใหม่ว่า "คุณครูสมชายครับ อาจารย์ใหญ่ให้เรียนเชิญคุณครูไปพบท่านเดี๋ยวนี้เลยครับ"
# ทศศีล
ศีล 10 หรือ ทศศีล สำหรับสามเณร แต่ผู้ใดศรัทธาจะรักษาก็ได้ หัวข้อเหมือนศีล 8 แต่แยกข้อ 7 เป็น 2 ข้อ  เลื่อนข้อ 8 เป็น 9 และเติมข้อ 10 คือ

 ศีล 10 ข้อ 
 เว้นจากทำลายชีวิต
 เว้นจากถือเอาของที่เขามิได้ให้
 เว้นจากประพฤติผิดพรหมจรรย์ คือเว้นจากร่วมประเวณี
 เว้นจากพูดเท็จ
 เว้นจากของเมา คือ สุราเมรัยอันเป็นที่ตั้งแห่งความประมาท
 เว้นจากบริโภคอาหารในเวลาวิกาล คือเวลาตั้งแต่เลยเที่ยงขึ้นไปจนถึงขึ้นเช้าวันใหม่
 เว้นจากฟ้อนรำ ขับร้อง ฯลฯคำว่า “นัจจคีตวาทิตวิสูกทัสสนา” ในสิกขาบทนี้ แปลได้ 2 นัย คือ นัยที่ 1 แปลว่า “การดูการละเล่นอัน เป็นข้าศึกต่อกุศลคือการฟ้อนรำ ขับร้อง และบรรเลงดนตรี” (ดู  ที.สี. (แปล) 9/13/6 ประกอบ) นัยที่ 2 แปลว่า  “การฟ้อนรำ ขับร้อง บรรเลงดนตรี และการดูการละเล่นอันเป็นข้าศึกต่อกุศล” ในที่นี้แปลตามนัยที่ 2 คำว่า “ทัสสนา” มิได้จำกัดความหมายเพียงการดู การเห็นเท่านั้น แต่ยังหมายรวมถึงการฟัง การได้ยินด้วย คำว่า “ข้าศึกต่อกุศล” แปลจากคำว่า “วิสูกะ” หมายถึง เป็นเหตุทำลายกุศลธรรม ให้อกุศลธรรมเกิดขึ้น และหมายถึงเป็นข้อประพฤติที่ไม่เหมาะสมต่อพระพุทธศาสนา ในสิกขาบทนี้พึงทราบนัยเพิ่มเติมอีก 2 นัย คือ (1) จะจัดเป็นการล่วงละเมิดสิกขาบทได้ต่อเมื่อเข้าไปดูเพราะประสงค์จะเห็นเท่านั้น แต่ถ้าบังเอิญการละเล่นนั้นผ่านมาให้เห็นเองทางที่ตนยืน นั่ง  หรือนอนอยู่ ไม่จัดเป็นการล่วงละเมิด จัดเป็นเพียงความเศร้าหมอง (2) เพลงขับร้อง (คีตะ) ที่ประกอบด้วยธรรม ถือเป็นความเหมาะสม ไม่ห้าม  แต่ธรรมที่ประกอบเป็นเพลงขับร้อง ถือเป็นความไม่เหมาะสม (ขุ.ขุ.อ. 2/27-28)
 เว้นจากการทัดทรงดอกไม้ ฯลฯ
 เว้นจากที่นอนอันสูงใหญ่ ฯลฯ
 เว้นจากการรับทองและเงิน
 
ศีล 10 นี้ ประกอบด้วยศีล 5 ข้อแรกเป็นของฆราวาส อมร อำไพรุ่งเรือง. (2545). การศึกษาพฤติกรรมการรักษาและการล่วงละเมิดศีล 5 ของพุทธศาสนิกชน กรุงเทพมหานคร A STUDY OF THE  BEHAVIOR IN OBSERVING AND VIOLATING THE FIVE PRECEPTS BY THE BUDDHISTS IN BANGKOK. วิทยานิพนธ์พุทธศาสตรมหาบัณฑิต (สาขาวิชาพระพุทธศาสนา), บัณฑิตวิทยาลัย : มหาวิทยาลัยมหาจุฬาลงกรณราชวิทยาลัย  สำหรับผู้ครองเรือน ส่วนศีล 10 เป็นข้อปฏิบัติของสามเณร สามเณรี และสิกขมานา (ผู้ที่ขอบวชเป็นภิกษุณี ซึ่งต้องบวชเป็นสามเณรี และไม่ผิดศีลข้อ 1 2 3 4 5 6 เป็นเวลาถึง 2 ปีโดยไม่ขาดศีลทั้ง 6 ข้อโดยไม่ขาดเลย แต่ข้อ 7 8 9 10 ขาดได้บ้าง) รวมทั้งเป็นข้อปฏิบัติของ สมณะนักบวชนอกพระศาสนา (หนึ่งในเทวทูต 4) ก็ถือศีล 10 มาก่อน เป็นศีลขั้นต่ำของพระอรหันต์ เพราะพระอรหันต์ทั้งหลายมีปกติไม่ผิดศีลข้อ 1 ถึงข้อ 9 ตลอดชีวิต และมีปกติรักษาศีลข้อ 10 เป็นธรรมชาติ
# ศีรษะล้าน
ศีรษะล้าน  บ่งบอกถึงการขาดเส้นผมบาง ผมร่วง ส่วนหรือทั้งหมด ศีรษะล้านเป็นส่วนหนึ่งของหัวข้อ "การบางของเส้นผม" ที่กว้างกว่า ระดับและรูปแบบของศีรษะล้านสามารถแตกต่างกันได้มาก แต่สาเหตุทั่วไปที่พบมากที่สุด คือ ศีรษะล้านแบบชายและหญิง หรือรู้จักกันในชื่อ ศีรษะล้านแบบพันธุกรรม (Androgenetic alopecia), ศีรษะล้านในชาย (alopecia androgenetica) หรือหัวล้านเหตุรังแค (alopecia seborrheica) ซึ่งเป็นคำแทนที่ส่วนมากใช้ในทวีปยุโรป 

 สาเหตุที่ทำให้เกิดหัวล้าน 
มีหลายประการ ได้แก่
 พันธุกรรม
 การดูแลไม่ถูกต้อง
 การเปลี่ยนแปลงของฮอร์โมน
 โรคบางชนิด
 ผมร่วงจากการทานยาบางชนิด หรือการฉายรังสี
 การลดน้ำหนักผิดวิธี
 ความเครียด
# ปาราชิก
ปาราชิก คือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติปาราชิก

คำศัพท์ว่า ปาราชิกนั้น แปลว่า ยังผู้ต้องพ่าย หมายถึง ผู้ต้องพ่ายแพ้ในตัวเองที่ไม่สามารถปฏิบัติในพระวินัยที่พระพุทธเจ้าประทานไว้ให้ได้

ปาราชิก มี 4 ข้อ อยู่ใน ศีล 227 ได้แก่

  เสพเมถุน แม้กับสัตว์เดรัจฉาน (ร่วมสัมพันธ์ทางเพศกับมนุษย์ หรืออมนุษย์ หรือสัตว์เดรัจฉาน แม้แต่ซากศพก็ไม่ละเว้น)
  ถือเอาทรัพย์ที่เจ้าของไม่ได้ให้ มาเป็นของตน จากบ้านก็ดี จากป่าก็ดี (ขโมย) ได้ราคา 5 มาสก (5 มาสกเท่ากับ 1 บาท)
  จงใจพรากกายมนุษย์จากชีวิต (ฆ่าคน) แสวงหาและใช้เครื่องมือกระทำเอง หรือจ้างวานฆ่าคน หรือพูดพรรณนาคุณแห่งความตายให้คนนั้น ๆ ยินดีที่จะตาย (โดยมีเจตนาหวังให้ตาย) ไม่เว้นแม้แต่การทำแท้งเด็กในครรภ์
  ไม่รู้เฉพาะ แต่กล่าวอวดอุตริมนุสธรรม อันเป็นความเห็นอย่างประเสริฐ อย่างสามารถ น้อมเข้าในตัวเองว่า เรารู้อย่างนี้ เราเห็นอย่างนี้ (ไม่รู้เฉพาะ แต่กล่าวอวดความสามารถของตัวเอง) ยกเว้นเข้าใจตัวเองผิด

อาบัติปาราชิกทั้ง 4 นี้เป็นอาบัติหนักที่เรียกว่า อเตกิจฉา คือแก้ไขไม่ได้เลย

โทษของอาบัติปาราชิก
พระภิกษุต้องอาบัติปาราชิกสี่ข้อใดข้อหนึ่ง แม้จะไม่กล่าวลาสิกขาบท ก็ถือว่าขาดจากความเป็นพระภิกษุทันที เมื่อความผิดสำเร็จ เมื่อขาดจากความเป็นพระแล้ว ก็ถือว่าไม่ใช่พระภิกษุอีกต่อไป ไม่สามารถอยู่ร่วมกับภิกษุอื่นหรือคณะหมู่สงฆ์ได้เลย ต้องลาสิกขาบทออกจากเป็นพระภิกษุทันที มิฉะนั้นจะกลายเป็นพวกอลัชชี (แปลว่า ผู้ไม่ละอาย:: ธรรมะประจำวัน :: - อลัชชี) นอกจากนั้นจะไม่สามารถกลับเข้ามาบวชใหม่ได้เลยตลอดชีวิต แม้จะบวชเข้ามาได้ก็ไม่ใช่พระภิกษุที่ถูกต้องตามพระธรรมวินัย 

อกรณียกิจ 4
นอกจากอาบัติปาราชิกทั้ง 4 ที่มีอยู่ในพระวินัยนี้แล้ว ยังมีคำสอนต้องห้ามสำหรับพระภิกษุที่เหมือนกับอาบัติปาราชิกซึ่งก็คือ อกรณียกิจ 4 คือกิจที่สมณะไม่ควรทำซึ่งอยู่ในส่วนของคำสอนอนุศาสน์ 8 ประการ ภิกษุผู้เป็นอุปัชฌาย์จะต้องมีหน้าที่บอกอกรณียกิจ 4 ประการแก่กุลบุตรผุ้ที่กำลังจะเข้ามาบวชเป็นพระภิกษุใหม่ทันที เพราะมันล่อแหลมทำให้ต้องอาบัติง่ายๆจนขาดจากความเป็นพระภิกษุทันที และนอกจากนี้ยังเป็นสิ่งที่คอยระลึกเตือนใจภิกษุเก่าผู้บวชมาก่อนว่าสิ่งนั้นทั้งสี่ข้อไม่ควรทำ
# ปราสาทหินวัดพู
ปราสาทวัดพู (,) เป็นโบราณสถานและแหล่งมรดกโลกแห่งที่สองของประเทศลาว  เป็นโบสถ์พราหมณ์ที่สร้างถวายพระศิวะ ตั้งอยู่บนเนินเขาภู หรือเรียกกันว่าภูเก้า (หมายถึงมวยผม) ห่างจากตัวเมืองเก่าจำปาศักดิ์ประมาณ 6 กิโลเมตร ลักษณะของปราสาทเป็นเทวสถานเขมร คล้ายกับเขาพระวิหาร สร้างในราวพุทธศตวรรษที่ 11 ในสมัยของพระเจ้ามเหนทรวรมัน โดยพระยากัมมะธา ถือว่าเป็นปราสาทหินที่มีอายุเก่าแก่ที่สุด

 มรดกโลก 
ปราสาทหินวัดพูและสิ่งก่อสร้างใกล้เคียงได้รับจดทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 25 เมื่อ พ.ศ. 2544 ที่กรุงเฮลซิงกิ ประเทศฟินแลนด์ ด้วยข้อกำหนดและหลักเกณฑ์ในการพิจารณา ดังนี้
  (iii)  - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
  (iv)  - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
  (vi)  - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

 งานประเพณี 
ปราสาทวัดพูมีงานประเพณีประจำปีที่เรียกว่า "งานประจำปีวัดพู" จัดเป็นประจำทุกปีในช่วงเดือนกุมภาพันธ์ ตรงกับวันเพ็ญเดือนสาม และมีงานประมาณ 3 วัน

 การรักษาและการเข้าชม 
thumb|right|ปราสาทวัดพู
ปัจจุบันสถานที่นี้เปิดให้กับสาธารณชนไว้ทำพิธีทางศาสนาและการท่องเที่ยว โดยเปิดในเวลา 08:00–18:00 นาฬิกา และสำหรับชาวต่างชาติจ่ายค่าเข้า 50,000 กีบ ส่วนชาวลาวจ่าย 20,000 กีบ

บริเวณนี้มีพิพิธภัณฑ์ที่บรรจุไปด้วยวัตถุในตัววิหาร เช่นเทวรูปพระศิวะ พระวิษณุ นนทิ และพระพุทธรูป ตัวอาคารมีขนาดจำกัด เพื่อให้สถานที่และบริเวณโดยรอบมีการเปลี่ยนแปลงน้อยที่สุด
# ศีล 227
พระวินัย 227 ข้อ ของพระ เป็นข้อห้ามของพระภิกษุสงฆ์เถรวาทตามพระวินัยบัญญัติ จัดอยู่ในส่วนอาทิพรหมจาริยกาสิกขา พระวินัย 227 บทในพระปาฏิโมกข์ ที่พระพุทธเจ้าทรงวางข้อกำหนดไม่พึงละเมิดไว้เพื่อความเป็นระเบียบเรียบร้อยของคณะสงฆ์ และเพื่อเป็นข้อปฏิบัติพื้นฐานอันเอื้อเฟื้อต่อการประพฤติพรหมจรรย์ของพระภิกษุสงฆ์ มีโทษในการล่วงละเมิดร้ายแรงที่สุดถึงปาราชิก หรือขาดจากความเป็นพระสงฆ์พระไตรปิฎก เล่มที่ ๑  พระวินัยปิฎก เล่มที่ ๑ มหาวิภังค์ ภาค ๑ ปาราชิกกัณฑ์ ปฐมปาราชิกสิกขาบท. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52

พระวินัย 227พระไตรปิฎก เล่มที่ ๘  พระวินัยปิฎก เล่มที่ ๘ ปริวาร. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ข้อนั้น ไม่ใช่ศีลแต่เรียกว่า พระวินัย ผู้ทำผิดศีลเรียกว่า ล่วงพระวินัย เป็น อาบัติ ระดับชั้นต่าง ๆ ตามความหนักเบา สามารถแบ่งระดับอาบัติออกได้เป็นลำดับขั้น ตั้งแต่ขั้นรุนแรงจนกระทั่งเบาที่สุด ในอาบัติระดับเบาจะต้องมีการเผยความผิด อาบัติระดับเบาเช่น ปาจิตตีย์ สามารถแก้ได้โดยกล่าวแสดงความผิดของตนกับพระภิกษุรูปอื่นเพื่อเป็นการแสดงถึงความสำนึกผิดและเพื่อจะตั้งใจประพฤติตนใหม่ หรือที่เรียกว่า การแสดงอาบัติ แต่ถ้าถึงขั้นปาราชิกย่อมขาดจากความเป็นพระ และไม่สามารถบวชเป็นพระสงฆ์ได้อีก ซึ่งพระวินัย ไม่ใช่ศีล แต่เป็นเสมือนกฎของพระภิกษุ แต่หากจะกล่าวถึงศีลพระนั้น มีเพียง 43 ข้อ คือ จุลศีล มัชฌิมศีล มหาศีล  จึงจะเป็นศีลพระที่แท้จริงตามพุทธบัญญัติ

 พระวินัย 227 
 ชื่ออาบัติ ระดับอาบัติ ตัวอาบัติ วิธีทำคืนอาบัติ ปาราชิก 4 ครุกาบัติ ปาราชิก สละสถานะภิกษุ สังฆาทิเสส 13พระไตรปิฎก เล่มที่ ๑ พระวินัยปิฎก เล่มที่ ๑ มหาวิภังค์ ภาค ๑ สังฆาทิเสส สิกขาบทที่ ๑. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ครุกาบัติ สังฆาทิเสส ประพฤติวุฏฐานวิธี อนิยต 2พระไตรปิฎก เล่มที่ ๑ พระวินัยปิฎก เล่มที่ ๑ มหาวิภังค์ ภาค ๑ อนิยต สิกขาบทที่ ๑. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ครุกาบัติ, ลหุกาบัติ ตามแต่กรณี เป็นได้ทั้งปาราชิก, สังฆาทิเสส และปาจิตตีย์ ตามแต่กรณี สละสถานะภิกษุ, ประพฤติวุฏฐานวิธีหรือแสดงอาบัติ นิสสัคคิยปาจิตตีย์ 30พระไตรปิฎก เล่มที่ ๒ พระวินัยปิฎก เล่มที่ ๒ มหาวิภังค์ ภาค ๒ นิสสัคคิยปาจิตตีย์ วรรคที่ ๑. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ลหุกาบัติ  นิสสัคคิยปาจิตตีย์ สละวัตถุและแสดงอาบัติ ปาจิตตีย์ 92พระไตรปิฎก เล่มที่ ๒  พระวินัยปิฎก เล่มที่ ๒ มหาวิภังค์ ภาค ๒ ปาจิตตีย์ วรรคที่ ๑. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ลหุกาบัติ  ปาจิตตีย์ แสดงอาบัติ  ปาฏิเทสนียะ 4พระไตรปิฎก เล่มที่ ๒  พระวินัยปิฎก เล่มที่ ๒ มหาวิภังค์ ภาค ๒ ปาฏิเทสนียะ สิกขาบทที่ ๑. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ลหุกาบัติ  ปาฏิเทสนียะ แสดงอาบัติ เสขิยวัตร 75พระไตรปิฎก เล่มที่ ๒  พระวินัยปิฎก เล่มที่ ๒ มหาวิภังค์ ภาค ๒ เสขิยกัณฑ์. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 ลหุกาบัติ  ทุกกฏ แสดงอาบัติ อธิกรณสมถะ 7พระไตรปิฎก เล่มที่ ๒  พระวินัยปิฎก เล่มที่ ๒ มหาวิภังค์ ภาค ๒ อธิกรณสมถะธรรม. พระไตรปิฎกฉบับสยามรัฐ. [ออนไลน์]. เข้าถึงข้อมูลได้จาก . เข้าถึงเมื่อ 10-7-52 - - (วิธีระงับอธิกรณ์)

  ดูเพิ่ม 

 พระวินัยปิฎก
 อาทิพรหมจาริยกาสิกขา คำเรียกศีล 227 ในฐานะเป็นสิกขาบทในพระปาติโมกข์
# เกมต่อจุด
เกมต่อจุด เป็นเกมคณิตศาสตร์ชนิดหนึ่ง สำหรับแข่งขันระหว่างผู้เล่น 2 คน โดยจะมีจุดอยู่จำนวนหนึ่งบนกระดาน ผู้เล่นจะผลัดกันต่อจุดที่อยู่ติดกันในแนวตั้งหรือแนวนอน ผู้ที่ต่อจุดให้เกิดสี่เหลี่ยมจัตุรัสได้มากที่สุดจะเป็นผู้ชนะ

ต
หมวดหมู่:เกมกลยุทธ์นามธรรม
# เกม 24
เกม 24 เป็นเกมคณิตศาสตร์ชนิดหนึ่ง ผู้เล่นจะได้รับเลขโดด 4 จำนวน ซึ่งมีค่าตั้งแต่ 0 ถึง 9 และใช้การดำเนินการทางคณิตศาสตร์ (บวก, ลบ, คูณ หรือหาร) เพื่อให้ได้ค่าเป็น 24 เช่น  1.3.5.7 สามารถทำได้ดังนี้  (7-3=4)(5+1=6)(6×4=24) หรือ 5.5.5.5(5×5=25)(5÷5=1)(25-1=24) โดยใช้เลขโดดได้ตัวละ 1 ครั้งเท่านั้น

นอกจากนี้ ในระดับที่สูงขึ้น อาจใช้ความรู้เรื่องเลขยกกำลัง การถอดค่าราก แฟคทอเรียล ฯลฯ เข้ามาช่วยในการหาคำตอบ
หมวดหมู่:เกมคณิตศาสตร์
# สวนสัตว์เทศบาลนครนครปฐม
สวนสัตว์เทศบาลนครนครปฐม เป็นสวนสัตว์ขนาดเล็กที่เข้าชมฟรี ในความรับผิดชอบของเทศบาลนครนครปฐม ตั้งอยู่ใกล้กับสนามกีฬาจังหวัดนครปฐมอยู่ในบริเวณพระราชวังสนามจันทร์ มีสัตว์ป่าสัตว์ปีก มี อย่าง เช่น เสือปลา ลิง จระเข้ กวางป่า กวาง หมี กวางดาว ไก่ นกเงือกกรามช้าง เป็นต้น 

ทเศบาลนครปฐม
หมวดหมู่:สถานที่ท่องเที่ยวในจังหวัดนครปฐม
# เก็น เจ้าหนูสู้ชีวิต
เก็น เจ้าหนูสู้ชีวิต   เป็นการ์ตูนญี่ปุ่นแต่งโดยเคอิจิ นาคาซาวา โดยออกตีพิมพ์ครั้งแรกในนิตยสาร Shukan Shonen Jampu เมื่อปี พ.ศ. 2515 (ค.ศ. 1972) โดยเป็นเรื่องราวของเด็กชาย "เก็น" ผู้อยู่ในเหตุการณ์อเมริกาทิ้งระเบิดปรมาณูที่เมืองฮิโรชิมา

ในประเทศไทย "เก็น เจ้าหนูสู้ชีวิต" แปลโดย ฉัตรนคร องคสิงห์, วรจรัส มัญชุนากร และตีพิมพ์โดย สำนักพิมพ์มติชน ปี พ.ศ. 2549 มีทั้งหมด 10 เล่ม
# เกมคณิตศาสตร์
เกมคณิตศาสตร์ คือเกมที่สามารถใช้เทคนิคทางคณิตศาสตร์ในการเล่น

 ตัวอย่างเกมคณิตศาสตร์ 
 เกม 24
 เกมต่อจุดสี่เหลี่ยมจัตุรัส
 ปัญหาควีนแปดตัว
 เกมสี่สี่ตัว
 ปัญหาทางเดินม้าหมากรุก
 เฮกซ์
 ปัญหา มอนตี ฮอลล์
 นิม
 เพนโทมิโน
 ลูกบาศก์ของรูบิก
 สะพานทั้งเจ็ดแห่งเมืองโคนิกส์เบิร์ก
 ซิม
 ลูกบาศก์โซมา
 เกมแตกหน่อ
 ซูโดะกุ
 แทนแกรม
 หอคอยแห่งฮานอย
 ปัญหากระท่อมสามหลัง
 ชอมป์
 เกม L

 

ja:数学パズル
nl:Wiskundige puzzel
# เกมสี่สี่ตัว
เกม สี่สี่ตัว เป็นเกมคณิตศาสตร์ชนิดหนึ่ง ผู้เล่นจะต้องนำเลขสี่จำนวนสี่ตัว มาดำเนินการใดๆทางคณิตศาสตร์ เพื่อให้เกิดเป็นจำนวนเต็มบวกต่างๆ

 ตัวอย่างวิธีการสร้างตั้งแต่ 0 ถึง 32 
  0         44 − 44
  1         44 ÷ 44
  2        (44 + 4) ÷ 4!
  3       
  4       −44 + 4! + 4!
  5       (44 − 4!) ÷ 4
  6        4.4 + 4  ×.4
  7         44 ÷ 4  − 4
  8         4.4 − .4  + 4
  9         44 ÷ 4  − √4
 10    4 ÷√4 + 4 ×√4    (44 − 4) ÷ 4
 11   (4!×√4 − 4)÷ 4    √4 × (4! − √4) ÷ 4
 12       (44 + 4) ÷ 4
 13   (4!×√4 + 4)÷ 4    (4 − .4) ÷ .4 + 4
 14    4 × 4 − 4 ÷√4     4 × (√4 + √4) − √4
 15         44 ÷ 4  + 4
 16        (44 − 4) ×.4
 17        (44 + 4!)÷ 4
 18    4 × 4 + 4 −√4    (44 ÷ √4) − 4
 19    4!−(4 + 4 ÷ 4)   (4 + 4 − .4) ÷ .4 
 20       (44 − 4) ÷ √4
 21    4!− 4 + 4 ÷ 4    (44 − √4) ÷ √4
 22    4!÷ 4 + 4 × 4     44 ÷ (4 − √4)
 23    4!+ 4 ÷ 4 −√4    (44 + √4) ÷ √4
 24        (44 + 4) ÷ √4
 25    4!− 4 ÷ 4 +√4    (4 + 4 + √4) ÷ .4
 26    4!+ √4 + 4 - 4
 27    4!+ √4 + (4 ÷ 4)
 28       4!+ 4 + 4 - 4
 29    4!+ 4 + (4 ÷ 4)
 30    4!+ 4 + 4 - √4
 31    4!+ (4!+4)÷4.
 32
# เอ1อี1 อินดิเพนเด็นท์
เอ1อี1 อินดิเพนเด็นท์  (Vickers A1E1 Independent)  เอ1อี1 เป็นรถถังที่สร้างขึ้นในสหราชอาณาจักร โดยบริษัทวิคเกอร์ รุ่นต้นแบบผลิตขึ้นในปี ค.ศ.  1926

 รายละเอียด เอ1อี1 
ปีที่ใช้งาน ไม่เคยได้รับการใช้งาน
เจ้าหน้าที่ 8 นาย
หนัก 32,514 กิโลกรัม/32 ต้น
ยาว 7.6 เมตร
สูง 2.72 เมตร
กว้าง 2.67 เมตร
เกราะหนาที่สุด 30 มม./1.18 นิ้ว
เครื่องยนต์ อาร์มสตรอง-ซิดเดลี่ย์ วี12 ให้กำลัง 398 แรงม้า
ความเร็ว 32 กิโลเมตร/ชั่วโมง
รัศมีทำการ 150 กิโลเมตร
อาวุธ
อาวุธหลัก 
อาวุธรอง ปืนกลวิคเกอร์ 4 กระบอก
# ศาสดา
ศาสดา คือผู้ก่อตั้งศาสนา หรือผู้คิดค้น ริเริ่มในการนำคำสอนไปเผยแผ่ เช่น พระพุทธศาสนามีพระพุทธเจ้าเป็นศาสดา ศาสนายูดาห์มีโมเสสเป็นศาสดา เป็นต้น

 ศาสนาเดิมของศาสดา 
 โมเสส เคยนับถือศาสนาอียิปต์โบราณ ต่อมาเปลี่ยนมานับถือศาสนายูดาห์เมื่อพบพระยาห์เวห์ที่เขาไซนาย
 พระโคตมพุทธเจ้า เคยนับถือศาสนาพราหมณ์ เมื่อตรัสรู้ขณะพระชนมายุ 35 พรรษาได้ทรงประกาศศาสนาพุทธจนปรินิพพาน
 พระเยซู นับถือศาสนายูดาห์ตลอดพระชนม์ชีพ หลังจากการตรึงพระเยซูที่กางเขน สาวกของพระองค์ได้แยกออกไปเป็นศาสนาคริสต์ในปัจจุบัน
 คุรุนานัก เคยนับถือศาสนาฮินดูแต่อยู่ในสังคมของชาวมุสลิม
 มุฮัมมัด เคยนับถือศาสนาเก่าแก่ของอาหรับที่เรียกว่า "ฮานีฟียะฮ์" คล้าย ๆ กับศาสนาของอิบรอฮีมและอิชมาเอล เปลี่ยนศาสนาเมื่อเริ่มประกาศธรรมเมื่ออายุ 40 ปี
 พระบะฮาอุลลอฮ์ห์เคยเป็นมุสลิมแต่กลับเป็นบาฮา

 รายนามศาสดา 
 ชื่อ ศาสนา ช่วงชีวิต ภาพ โมเสส  ศาสนายูดาห์  ศตวรรษที่ 13 ถึงศตวรรษที่ 8 ก่อนคริสต์ศักราช90px ซาราธุสตรา  ศาสนาโซโรอัสเตอร์  ศตวรรษที่ 10 ก่อนคริสต์ศักราช90px เล่าจื๊อ  ลัทธิเต๋า  ศตวรรษที่ 6 ก่อนคริสต์ศักราช90px พระโคตมพุทธเจ้า(ดูเพิ่ม: พระพุทธเจ้า)  ศาสนาพุทธ  624–544 ปีก่อนคริสต์ศักราช90px พระมหาวีระ(ดูเพิ่ม: ตีรถังกร)  ศาสนาเชน  599–527 ปีก่อนคริสต์ศักราช90px ขงจื๊อ  ลัทธิขงจื๊อ  551–479 ปีก่อนคริสต์ศักราช90px พีทาโกรัส  ลัทธิพีทาโกรัส  520 ปีก่อนคริสต์ศักราช90px ม่อจื๊อ  ลัทธิม่อจื๊อ  470–390 ปีก่อนคริสต์ศักราช90px พระเยซู  ศาสนาคริสต์  4–5 ปีก่อนคริสต์ศักราช ถึง ค.ศ. 3390px พระมณี  ศาสนามาณีกี  ค.ศ. 210–27690px มุฮัมมัด  ศาสนาอิสลาม  ราว ค.ศ. 570–63290px หลัว ชิง  ลัทธิหลัว  ค.ศ. 1442–1527 หวง เต๋อฮุย  ลัทธิเซียนเทียนเต้า  ค.ศ. 1624–1690 พระบะฮาอุลลอฮ์  ศาสนาบาไฮ  ค.ศ. 1817–189290px พระบาบ  ศาสนาบาบ  ค.ศ. 1819–185090px หวัง เจฺว๋อี  ลัทธิอนุตตรธรรม  ค.ศ. 1821–1884 คุรุนานัก(ดูเพิ่ม: คุรุซิกข์)  ศาสนาซิกข์  ค.ศ. 1469–153990px อามาเตราซุ  ชินโต  ศาสนาชินโตไม่มีศาสดาแต่เชื่อว่ามาจากเทพเจ้าองค์นี้90px โง วัน เจียว  ลัทธิกาวด่าย  ค.ศ. 1878–1932
# โรงเรียนเดมอน
โรงเรียนเดมอน เป็นโรงเรียนที่ปรากฏในการ์ตูนเรื่อง อายชีลด์ 21 ไอ้หนูไต้ฝุ่นมะกันบอล ซึ่งเขียนโดย ริอิจิโร่ อินางากิ และวาดโดย ยูสึเกะ มุราตะ โรงเรียนนี้มีนักเรียนจำนวน 719 คน มีคลังแสงเก็บอาวุธหลายคลัง นักเรียนที่จบจากโรงเรียนนี้จะเรียนต่อ, ทำงาน, ตกเป็นลิ่วล้อของนาย H และ อื่นๆ

 ทีมอเมริกันฟุตบอล เดมอน เดวิลแบ็ทส์   
ทีมอเมริกันฟุตบอล เดมอน เดวิลแบ็ทส์ เป็นทีมกีฬาที่สังกัดชมรมอเมริกันฟุตบอล ประกอบด้วย
 โคบายาคาว่า เซนะ หรือ อายชีลด์ 21
 คุริตะ เรียวคัน
 ไรมอน ทาโร่ หรือ มอนตะ
 ทาคิ นัตสึฮิโกะ
 ฮิรุม่า โยอิจิ
 โคะมุสึบิ ไดคิจิ
 จูมอนจิ คาซึกิ
 คุโรกิ โคจิ
 โทงาโน่ โชโซ
 ทาเคคุระ เก็น หรือ มุซาชิ ฉายา แม็กนั่ม 60 หลา
 ยูคิมิตสึ มานาบุ
 อิชิมารุ เท็ตสึโอะ
กัปตันทีมเชียร์
 ทาคิ สึซึนะ (น้องสาวของ ทาคิ นัตสึฮิโกะ)
ตัวช่วย ประกอบด้วย
 ยามาโอกะ
 ซาทาเกะ โยเฮ [ชมรมบาสเดมอน]
 โอโมสะดะเกะ ฟุโตชิ [ชมรมซูโม่เดมอน]

และกรรมการชมรม ประกบด้วย
 อาเนซาคิ มาโมริ ผู้จัดการและ ผู้ดูแลชมรม
 ซาคากิ โดบุโรคุ เทรนเนอร์

 ชมรมของโรงเรียนเดมอน 

 ชมรมกรีฑา
 ชมรมหุ่นจำลอง
 ชมรมอเมริกันฟุตบอล
 ชมรมชมรมชงชา
 ชมรมดนตรีเครื่องเป่า
 ชมรมวอลเลย์บอล
 ชมรมเทนนิส
 ชมรมหมากรุกจีน
 ชมรมคาราเต้
 ชมรมว่ายน้ำ
 ชมรมฟันดาบ
 ชมรมเบสบอล
 ชมรมปีนเขา
 ชมรมศึกษารถไฟ
 ชมรมการแสดง
 ชมรมถ่ายภาพ
 ชมรมฟุตบอล
และอื่นๆอีกมากมาย
# เกมแตกหน่อ
เกมแตกหน่อ  เป็นเกมคณิตศาสตร์ เล่นระหว่างผู้เล่น 2 คน เกมเริ่มต้นด้วยจุดจำนวนหนึ่ง ผู้เล่นทั้งสองจะผลัดกันเขียนเส้นเชื่อมระหว่างจุดสองจุดหรือเชื่อมจุดกับตัวมันเอง จากนั้นเขียนจุดใหม่ขึ้นมาหนึ่งจุดบนเส้นที่เขียน โดยมีเงื่อนไขดังนี้
 เส้นห้ามตัดกัน
 แต่ละจุดห้ามมีเส้นที่ลากจากจุดนี้เกิน 3 เส้น

ผู้ที่ไม่สามารถลากเส้นต่อได้เป็นฝ่ายแพ้
# ลูกบาศก์โซมา
ลูกบาศก์โซมา (Soma cube) เป็นเกมคณิตศาสตร์ชนิดหนึ่ง ประกอบด้วยชิ้นส่วนขนาดเล็ก 7 ชิ้น ผู้เล่นจะต้องประกอบชิ้นส่วนเหล่านั้นให้เป็นลูกบาศก์ขนาด 3x3x3

ชิ้นส่วนทั้งเจ็ดชิ้นประกอบด้วย
 ไฟล์:tetris-ra.png ลูกบาศก์ 3 ลูกรูปตัว L
 ไฟล์:tetris-t.png ลูกบาศก์ 4 ลูกรูปตัว T
 ไฟล์:tetris-l.png ลูกบาศก์ 4 ลูกรูปตัว L
 ไฟล์:tetris-s.png ลูกบาศก์ 4 ลูกรูปตัว S
 ไฟล์:tetris-lscrew.png ลูกบาศก์ 4 ลูกรูปสกรูซ้าย
 ไฟล์:tetris-rscrew.png ลูกบาศก์ 4 ลูกรูปสกรูขวา
 ไฟล์:tetris-branch.png ลูกบาศก์ 4 ลูกรูปแฉก

 แหล่งข้อมูลอื่น 
 http://www.mathematik.uni-bielefeld.de/~sillke/POLYCUBE/SOMA/cube-secrets
 Soma Cube -- from MathWorld
# ครุยเซอร์ เอ็มเค 2
ครุยเซอร์ เอ็มเค II  เอ็มเค II หรือ เอ10 เป็นรถถังที่ได้รับการพัฒนามาจาก เอ็มเค I หรือ เอ9 โดยมีผู้ออกแบบคนเดียวกันคือ เซอร์ จอห์น คาร์เดน

 รายละเอียด เอ็มเค II 
 ประเทศผู้ผลิต สหราชอาณาจักร
 ประเภท รถถังลาดตระเวน
 ปีที่ใช้งาน 1940
 เจ้าหน้าที่ 5 นาย
 หนัก 13,970 กิโลกรัม/ 13.75 ต้น
 ยาว 5.51 เมตร
 สูง 2.59 เมตร
 กว้าง 2.54 เมตร
 เกราะหนาสุด 22-33 มม/ 0.87-1.18 นิ้ว
 เครื่องยนต์ เออีซี เอ179 6 กระบอกสูบ ให้กำลัง 150 แรงม้า
 ความเร็ว 26 กิโลเมตร/ชั่วโมง
 รัศมีทำการ 161 กิโลเมตร
 อาวุธ
 อาวุธหลัก
 อาวุธรอง ปืนกล ขนาด 7.92 มม. 2 กระบอก
# ครุยเซอร์ เอ็มเค I
ครุยเซอร์ เอ็มเค I  เอ็มเค I หรือ เอ9 เป็นรถถังลาดตระเวณขนาดกลางของสหราชอาณาจักร ได้รับการออกแบบโดย เซอร์ จอห์น คาร์เดน ในปี ค.ศ. 1934 และได้รับการสร้างขึ้นในปี ค.ศ. 1937 เป็นจำนวนกว่า 125 คัน

 รายละเอียด เอ็มเค I 
 ประเทศผู้ผลิต สหราชอาณาจักร
 ประเภท รถถังลาดตระเวน
 ปีที่ใช้งาน 1938
 เจ้าหน้าที่ 6 นาย
 หนัก 12,190 กิโลกรัม/ 12 ต้น
 ยาว 5.79 เมตร
 สูง 2.54 เมตร
 กว้าง 2.54 เมตร
 เกราะหนาสุด 10-14 มม/ 0.39-0.55 นิ้ว
 เครื่องยนต์ เออีซี เอ179 6 กระบอกสูบ ให้กำลัง 150 แรงม้า
 ความเร็ว 40 กิโลเมตร/ชั่วโมง
 รัศมีทำการ 241 กิโลเมตร
 อาวุธ
 อาวุธหลัก
 อาวุธรอง ปืนกลวิคเกอร์ ขนาด 7.7 มม 3 กระบอก
# เฮกซ์
เฮกซ์  เป็นเกมคณิตศาสตร์ที่แข่งขันระหว่างผู้เล่น 2 คน เล่นบนตารางหกเหลี่ยม โดยทั่วไปนิยมใช้กระดานขนาด 11x11, 13x13 หรือ 19x19 แต่ละคนจะมีสีของตัวเอง (โดยทั่วไปใช้สีแดงและน้ำเงิน) และจะผลัดกันวางหินที่มีสีของตัวเองลงบนตาราง ฝ่ายใดที่สามารถเชื่อมฝั่งตรงข้ามของตารางได้ก่อนจะเป็นผู้ชนะ

จอห์น แนชเป็นผู้พิสูจน์ไว้ว่า ในเกมนี้จะไม่มีการเสมอเกิดขึ้น
# ปัญหากระท่อมสามหลัง
ปัญหากระท่อมสามหลัง  เป็นปัญหาทางคณิตศาสตร์ ซึ่งปัญหามีดังนี้

มีกระท่อมสามหลัง แต่ละหลังต้องการต่อสายสำหรับน้ำประปา, ไฟฟ้า และแก๊ส จะสามารถต่อสายทั้งหมดโดยไม่ให้สายตัดกันได้หรือไม่?

 คำตอบ 
โดยใช้ทฤษฎีกราฟ ปัญหาดังกล่าวสมมูลกับการสร้างกราฟสองส่วนบริบูรณ์ K3,3 ซึ่งไม่สามารถสร้างให้เส้นไม่ทับกันได้ ดังนั้นปัญหาดังกล่าวจึงไม่มีคำตอบ
thumb|คำตอบของปัญหาบนทอรัส
หากปรับปัญหาให้อยู่บนพื้นผิวที่เทียบเท่ากับทอรัส เช่น ใช้พื้นผิวเรียบปกติที่เจาะรู 2 รูแล้วเชื่อมด้วยท่อ 1 ท่อ ปัญหานี้จะมีคำตอบ เนื่องจากคุณสมบัติว่า K3,3 เป็นกราฟที่สามารถสร้างบนทอรัสไม่ให้เส้นทับกันได้
# ปัญหาไม่มีจุดสามจุดเรียงกัน
ในทางคณิตศาสตร์ ปัญหาไม่มีจุดสามจุดเรียงกัน เป็นปัญหาที่ศึกษาเกี่ยวกับจำนวนจุดมากที่สุดที่สามารถวางในตารางขนาด n×n โดยที่ไม่มีจุดสามจุดใดๆอยู่บนเส้นตรงเดียวกัน ปัญหานี้เริ่มศึกษาโดยเฮนรี ดิวด์นีย์ ในปีพ.ศ. 2460